తెలంగాణలో మహిళా తహసీల్దార్ దారుణహత్య WATCH LIVE TV
బాలీవుడ్‌లో మరో బడా బ్రేకప్ ?
బాలీవుడ్‌లో బడా స్టార్స్ బ్రేకప్ వార్తలు చాలా మామూలైన ఈమధ్య కాలంలో ఎప్పుడు, ఎవ్వరి గురించి, ఏం వినాల్సి...
TNN | Updated:
Jun 22, 2016, 03:10PM IST
బాలీవుడ్‌లో బడా స్టార్స్ బ్రేకప్ వార్తలు చాలా మామూలైన ఈమధ్య కాలంలో ఎప్పుడు, ఎవ్వరి గురించి, ఏం వినాల్సి వస్తుందా అని వారి అభిమానులే కొంత కలవరపాటుకు గురవుతున్నారు. పెళ్లయిన జంటలు, పెళ్లి వరకు వచ్చిన జంటలు వేరైన సందర్భాలు ఈ ఏడాదిలో చాలానే కనిపించాయి. ఈ కోవలోనే తాజాగా దీపికా పదుకునె , రణ్‌వీర్ సింగ్‌లు కూడా బ్రేకప్ బాటలో పయనిస్తున్నట్టుగా వార్తలొస్తున్నాయి. ఇద్దరి మధ్య ఈమధ్య కాలంలో కాస్త గ్యాప్ పెరిగిందని... ఆ ఇద్దరి జీవితాల్లోకి వేర్వేరు వ్యక్తులు వచ్చి చేరారని బాలీవుడ్‌లో ఏవేవో వార్తలు హల్‌చల్ చేస్తుండటంపై తాజాగా దీపికానే అడిగి తెలుసుకునే ప్రయత్నం చేసింది మీడియా. మొదట ఈ బ్రేకప్ రూమర్స్‌పై స్పందించడానికి నిరాకరించిన డిప్పీ... మళ్లీ మళ్లీ అడగడంతో అసలు విషయం చెప్పింది. "అతడి( రణ్‌వీర్ సింగ్ )కి నా జీవితంలో ఎప్పుడూ ప్రాధాన్యత వుంది.. ఎప్పటికీ వుంటుంది కూడా. ఈ విషయంలో ఎప్పుడూ మార్పు వుండబోదు" అని తన బాయ్‌ఫ్రెండ్‌పై తనకున్న విశ్వాసాన్ని వ్యక్తపరిచిందామె.